Don Jon

Don Jon nggih punika filem drama komedi romantis saking Amérikah Sarékat ingkang dipundamel taun 2013The Independent. Filem punika kaarahaken déning Joseph Gordon-Levitt ingkang ngrangkep minangka panganggit skénario. Juru damel filem punika kapasrahaken dhumateng Ram Bergman lan Nicolas Chartier. Wondéné para juru paraga ingkang kadhapuk maragani filem punika antawisipun Gordon-Levitt, Scarlett Johansson, lan Julianne Moore, sesarengan Rob Brown, Glenne Headly, Brie Larson lan Tony Danza minangka paraga panyokong. Don Jon kagiyaraken kaping pisan nalika adicara pahargyan Festival Film Sundance ing surya18 Januari 2013. Salajengipun dipun babar kagem sagung pamirsa ing Amérikah Sarékat ing surya 27 September 2013.

Don Jon pikantuk pandhemenan dumugi 81% saking 170 pangulas wonten ing Rotten Tomatoes. Metacritic mratélakaken bilih filem punika pikantuk biji 66/100 saking 41 pangulas.

Dumugi surya 19 Desember 2013, Don Jon sampun kasil ngempalaken arta dumugi $24.444.429 saking pamirsa ing Amerika Ler, lan $5.973.052 saking negari sanesipun, kanthi gunggung $30.417.481 saking pamirsa sadonya.

 Juru paraga 

 Joseph Gordon-Levitt minangka Jon "Don Jon" Martello, Jr.
 Scarlett Johansson minangka Barbara Sugarman
 Julianne Moore minangka Esther
 Rob Brown minangka Bobby
 Glenne Headly minangka Angela Martello
 Brie Larson minangka Monica Martello
 Tony Danza minangka Jon Martello, Sr.
 Jeremy Luke minangka Danny
 Paul Ben-Victor minangka Pendeta (suwanten)
 Anne Hathaway, Channing Tatum, John Krasinski, Emily Blunt, Cuba Gooding, Jr. dan Meagan Good minangka juru paraga film ing gedhung bioskop (kameo)

 Rujukan 

 Pranala njawi 







Kategori:Filem tahun 2013
Kategori:Filem komedi tahun 2013
Kategori:Filem Amérikah Sarékat taun 2013
Kategori:Filem komedi Amérikah Sarékat
Kategori:Filem abasa Inggris
Kategori:Filem Amérikah Sarékat